stanford-oval/wikipedia huggingface dataset:
קריסת חניון הברזל
השפעה על חברת "אפריקה ישראל להשקעות" והחברות הבנות

שעות אחדות לאחר קריסת החניון הודיעה חברת "אפריקה ישראל נכסים" שחברת "דניה סיבוס" רכשה כיסוי ביטוחי עד לסך כולל של כ-122 מיליון ש"ח לפעילותה במיזם. בהתאם לכך העריכה הנהלת "אפריקה ישראל נכסים" כי "הנזק הכספי לחברה אינו צפוי להסתכם בסכום מהותי".
לאחר האסון

באוקטובר 2017, חברת הביטוח מגדל שביטחה את חברת דניה סיבוס ניסתה להתחמק מתשלום פיצויים לקורבנות ולמשפחותיהם, בטענה כי החניון קרס בשל תאונת דרכים בשל רכב כבד שעמד על החניון והביא לקריסתו, ולא בשל כשל הנדסי וביצועי. ולכן מדובר במאורע שהוא בגדר "תאונת דרכים" ויש לדון בו מכוח חוק פיצויים לנפגעי תאונת דרכים ואין לקורבנות ולמשפחותיהם כל עילת תביעה כלפי מגדל מכוח פקודת הנזיקין. התביעה בדיון בבית המשפט המחוזי בלוד. בנובמבר 2018 הוציאה עיריית תל אביב היתר לבנייתו מחדש של חניון הברזל, וחברת דניה סיבוס החלה בבניית החניון מחדש.
לאחר האסון > כתבי אישום

במרץ 2020 הודיעה פרקליטות מחוז תל אביב על כוונתה להגיש כתבי אישום פליליים בקשר לאסון בכפוף לשימוע נגד חמישה אישים וארבעה תאגידים ובכללם חברת דניה סיבוס. בדצמבר 2020 הוגש כתב אישום כנגד חנוך צחר, מבעליו של משרד המהנדסים מילר, שנבל, צחר ושות', כנגד המהנדס אריאל בבגנוב ממשרד ירון-שמעוני-שחם מהנדסים ויועצים וכנגד שתי החברות עצמן. במקביל, הודיעה הפרקליטות על סגירת התיקים כנגד דניה סיבוס ומנכ"לה רונן גינזבורג, וכן כנגד מנהל הפרויקט מטעם חברת קידן ניהול פרויקטים בע"מ, אילן דונסקי, וכנגד מהנדסת נוספת ממשרד מילר ושות'.
על פי כתב האישום, התקשרה דניה סיבוס עם משרד מילר ושות' לביצוע התכנון הקונסטרוקטיבי, והתכנון שביצע צחר היה לכאורה מועד לכשל ושונה מהתכנון המקדמי שביצע משרד ירון-שמעוני-שחם עבור היזמית 'אחוזת נוף'. כן טען כתב האישום כי התוכנית החדשה שהוציא שחר הובאה לידיעת משרד ירון-שמעוני-שחם ואושרה על ידי המהנדס בבגנוב, מבלי שבוצעו הבדיקות הנדרשות. כתב האישום ציין כי בהסכם בין דניה סיבוס למשרד מילר ושות' היה סעיף תמריץ כלכלי, שהשפיע לכאורה על רצונו של צחר לצמצם עד כמה שניתן את החפירה באזורי מי תהום.
לאחר האסון > תביעת המדינה

בספטמבר 2023 הגישה מדינת ישראל נגד חברת דניה סיבוס ומשרד המהנדסים צחר תביעה נזיקית עך סך 3.3 מיליון ש"ח בגין הנזקים שנגרמו למדינה. לטענת המדינה, ההתמוטטות אירעה בשל כשל חמור בתכנונו ההנדסי.
ראו גם

ועדת זיילר (בטיחות מבנים)
הערות שוליים

↑  ניר דבורי, ‏אסון החניון: אותר הרוג נוסף, באתר ‏מאקו‏, 9 בספטמבר 2016
↑   רז סמולסקי, חשש לאירועי קריסה נוספים במתחם: "לסגור את הכביש הקרוב", באתר TheMarker‏, 5 בספטמבר 2016
↑  אסון קריסת החניון: נמשכים הניסיונות לחילוץ חמשת הלכודים - אל תוך הלילה, באתר nana10‏, 5 בספטמבר 2016
1 2 3  תומר גנון ועמיר קורץ, קריסת חניון הברזל: כתבי אישום נגד המהנדסים, נסגר התיק נגד דניה סיבוס והמנכ"ל גינזבורג, באתר כלכליסט, 3 בדצמבר 2020
↑  חניון תת-קרקעי הברזל, באתר של "אחוזות החוף"
↑  פרויקט חניון הברזל, באתר "פרויקט תל אביב"
↑  הילה ציאון, נבנה בשנתיים, קרס ברגע: כך הוקם החניון, באתר ynet, 5 בספטמבר 2016
↑  דותן לוי, מיקי פלד וליאור גוטמן, דניה סיבוס תשלם מחיר גבוה על קריסת החניון, באתר כלכליסט, 6 בספטמבר 2016
↑  ליאור קינן, אסון קריסת החניון: מספר ההרוגים עלה לשלושה, נמשכים המאמצים לחילוץ הלכודים, באתר nana10‏, 5 בספטמבר 2016
↑  גלעד שלמור, ‏סיור בהריסות: מבצע החילוץ נמשך, באתר ‏מאקו‏, 5 בספטמבר 2016
↑  יואב זיתון ורעות רימרמן, קריסת החניון: נמצאה גופת הנעדר האחרון, באתר ynet, 10 בספטמבר 2016
↑  משרד החוץ: אחד ההרוגים בקריסת החניון הוא עובד זר; נתניהו ביקר בזירת האירוע, באתר הארץ, 5 בספטמבר 2016
↑  קריסת חניון "הברזל"- עדכון, הודעה של "אפריקה ישראל נכסים" באתר מאי"ה, 5 בספטמבר 2016
↑  דנה ירקצי ואבי אשכנזי‏, חברת הביטוח מתנערת מאחריות לאסון החניון בת"א: "תאונת דרכים", באתר וואלה, 30 באוקטובר 2017
↑  נמרוד בוסו, שנתיים לאחר אסון קריסת חניון הברזל: אפריקה ישראל ודניה סיבוס מתחילות בבנייתו מחדש, באתר כלכליסט, 7 בנובמבר 2018
↑  גלעד מורג ואיתי בלומנטל, אסון קריסת החניון: מסתמן שיוגשו כתבי אישום על גרימת מוות ברשלנות, באתר ynet, 8 במרץ 2020
↑  ליטל דוברוביצקי, המדינה תובעת 3.3 מיליון שקל ממתכנן החניון ברחוב הברזל בת"א - שתקרתו קרסה ב-2016, באתר כלכליסט, 29 באוגוסט 2023
רודריגו גולדברג

רודריגו אלחנדרו גולדברג מיירסחבסקי (בספרדית: Rodrigo Alejandro Goldberg Mierzejewski; נולד ב-9 באוגוסט 1971) הוא כדורגלן עבר צ'יליאני ששיחק בעמדת החלוץ.
קריירה

גולדברג גדל באוניברסידד דה צ'ילה, קבוצת צ'יליאנית מובילה מעיר הבירה, סנטיאגו דה צ'ילה. בשנת 1989 עלה לקבוצת הבוגרים של המועדון ושיחק במדיה עד לשנת 1997, למעט בשנים 1992–1993 שבהן נדד ליריבה העירונית, סנטיאגו וונדררס.
בשנת 1997 הגיע לישראל וחתם בקבוצת מכבי תל אביב תחת המאמן אברהם גרנט. גולדברג כבש חמישה שערים בחצי עונה אך אכזב, הושאל לאוניברסידד קתוליקה ונפצע במהרה.
בשנת 2000, עם תום חוזהו הקודם ולאחר שחזר מהפציעה הקשה, שב גולדברג לקדנציה שנייה במכבי תל אביב, והפך לאחד השחקנים המובילים בקבוצה לאחר שהחליף בהרכב את פרנץ הורבאט שנפצע.
גולדברג ציין את החזרה המחודשת שלו למדים הצהובים עם שער בדרבי נגד הפועל תל אביב שהחל חצי עונה מוצלחת בה כבש שמונה שערים. בין השאר הוא כבש צמד בניצחון 0–7 על בית"ר ירושלים בליגה, אך השער החשוב הגיע בגמר גביע המדינה נגד מכבי פתח תקווה. גולדברג כבש את השער הראשון בניצחון 0–3 וחגג תואר ראשון במדי הקבוצה.
בעונת 2001/2002 כבש גולדברג 19 שערים ב-46 משחקים בכל המסגרות, מתוכם 12 בליגה, 5 בגביע המדינה ו-2 בגביע אופ"א. מכבי תל אביב סיימה את העונה עם גביע שני ברציפות כאשר לגולדברג היה חלק משמעותי בזכייה, עם שלושער בניצחון 0–6 ברבע הגמר נגד עירוני קריית שמונה, וצמד בניצחון 1–5 בחצי הגמר נגד הפועל פתח תקווה.
בעונת 2002/2003 כבש גולדברג תשעה שערי ליגה, כאשר החשוב מכולם הגיע מול כ-38 אלף צופים באצטדיון רמת גן שהגיעו לחזות בדרבי התל אביבי בתחילת חודש מרץ. שער בודד של גולדברג בדקה ה-22 הכריע את המאבק בין שתיים מהמתחרות העיקריות לתואר האליפות. השער הזה התברר כאחד השערים החשובים ביותר באותה עונה, שכן בסיומה חגגו הצהובים אליפות דרמטית שהוכרעה במחזור הסיום על הפרש שערים.
באוגוסט 2003 הודיע גולדברג על פרישה זמנית מכדורגל מקצועני לאחר שנכשל בניסיונות ההתאוששות מפציעותיו הרבות. בשנת 2005 הצטרף לסנטיאגו מורנינג, הקבוצה הרביעית שבמדיה שיחק מעיר הבירה של מולדתו, לאחר שזו עלתה לליגה הבכירה, ופרש כשנה לאחר מכן.
גולדברג רשם 13 הופעות במדי נבחרת צ'ילה בשנים 1995–1997, שבהן כבש ארבעה שערים.
תארים

אליפות (1): 2002/2003
גביע המדינה (2): 2000/2001, 2001/2002
רבי אבא בר אחא

רבי אַבָּא בר אחא היה מאמוראי ארץ ישראל, אשר ירד לבבל.
פעמים רבות מוסר בשם "רבינו"; יש סוברים שהכוונה לרבי, או שכוונתו לרב. בעקבות זה, נוצרה מחלוקת גם לגבי זמנו: אם הוא בן הדור הראשון או השני.
רבי אלעאי מוסר בשמו.
מאמרותיו

אמר על עם ישראל:
אין אתה יכול לעמוד על אופייה של אומה זו, נתבעין לעגל ונותנין, נתבעין למשכן ונותנין
לקריאה נוספת

מרדכי מרגליות, "ר' אבא בר אחא", אנציקלופדיה לחכמי התלמוד והגאונים, מהדורת אייזנברג תשס"ז, כרך א עמ' 3
"(ר') אבא בר אחא", האנציקלופדיה העברית (כרך א, עמ' 62), חברה להוצאת אנציקלופדיות, תשכ"ט.
ראש ממשלת ניו זילנד

ראש ממשלת ניו זילנד (באנגלית: Prime Minister of New Zealand, במאורית: Te Pirimia o Aotearoa) הוא ראש הרשות המבצעת של ניו זילנד. ראש הממשלה מכהן בתפקידו עקב היותו מנהיג המפלגה או מנהיג הקואליציה שזוכה לתמיכת הרוב של הפרלמנט של ניו זילנד. מ-27 בנובמבר 2023 מכהן בתפקיד כריסטופר לקסון.
התואר "ראש הממשלה" הופיע לראשונה בנוסח החוק הניו זילנדי ב-1873, אך במקור כונה ראש הממשלה "המזכיר הקולוניאלי" (Colonial Secretary) או "השר הראשון" (First Minister). ב-1869 שונה שם התפקיד ל-Premier, אך גם תואר זה לא היה בשימוש זמן רב וב-1901 שונה באופן רשמי לתואר הנוכחי Prime Minister, על ידי ריצ'רד סדון במהלך תקופת כהונתו בתפקיד. מאז הכרזתה של ניו זילנד כדומיניון ב-1907, נעשה שימוש בתואר "ראש הממשלה" באופן בלעדי.
תפקידים וסמכויות

תפקידיו של ראש ממשלת ניו זילנד לא מוגדרים באופן רשמי, עקב היותם מבוססים על מוסכמה חוקתית (constitutional convention) ולא על חקיקה מסוימת. על פי מוסכמות חוקתיות אלה, ראש הממשלה הוא מנהיג הקבינט ותפקידו לתאם את פעולותיו.
המוסכמות החוקתיות מתייחסות לראש הממשלה כאל "ראשון בין שווים". ראש הממשלה אכן מחזיק באמת בתפקיד הבכיר ביותר בממשל של ניו זילנד, אך הוא נדרש לדבוק בכל ההחלטות שמתקבלות בקבינט. יכולתו המעשית של ראש הממשלה לתת הוראות ישירות, מוגבלות מאוד. רוב הסמכויות של התפקיד נובעות מאמצעים אחרים כמו:
היכולת לקבוע את סדר היום של הקבינט, ולפיכך להחליט על הנושאים שיעלו לדיון.
היכולת למנות ולפטר שרים. היקף יכולתו של ראש הממשלה להפעיל סמכות זו משתנה על פי המפלגה שהוא עומד בראשה. מפלגת הלייבור של ניו זילנד, למשל, בוחרת את שרי הממשלה מטעמה בהחלטות ועידת המפלגה ומשאירה בידיו של ראש הממשלה את חלוקת התיקים בין השרים שנבחרו בוועידה.
סמכותו של ראש הממשלה נובעת בעיקר מהיותו מנהיג המפלגה הגדולה. מעמד זה נותן לו את הסמכות כלפי הכפופים לו יותר מאשר היותו ראש הממשלה.
ראש הממשלה יכול להחליט על עריכת בחירות חדשות על ידי ייעוץ למושל הכללי של ניו זילנד לפזר את הפרלמנט. המושל הכללי רשאי לסרב לבקשה כזאת אם קודם לכן איבד ראש הממשלה את אמון הפרלמנט בהצבעה, אך עד היום לא עשה אף אחד מהמושלים הכלליים שימוש בסמכותם זאת.
משרת ראש הממשלה, כמו משרותיהם של שאר השרים, הן מינוי של המושל הכללי "על פי רצון המלך". עם זאת, החוקה מגדירה את הצורך של ראש הממשלה לקבל את תמיכת רוב חברי הפרלמנט. מבחינה היסטורית, משמעות הדבר היא שראש הממשלה הוא מנהיג המפלגה הגדולה בפרלמנט.
תפקידים וסמכויות > סמכויות בלעדיות

לראש הממשלה ארבע סמכויות שרק הוא המחזיק בהן. סמכויות אלו נוגעות לעצות שהוא נותן למלך ניו זילנד.
רק ראש הממשלה יכול לייעץ למלך על זהות המועמדים לתפקיד המושל הכללי של ניו זילנד. מתוקף סמכות זו, למעשה ראש הממשלה הוא זה שממנה את המושל הכללי.
רק ראש הממשלה מוסמך להחליט על פיטוריו של המושל הכללי, כל עוד הוא נהנה מתמיכת הרוב בפרלמנט (סמכות זו לא הופעלה מעולם).
ראש הממשלה מייעץ למלך בנוגע לתיקון מכתבי הרשאה.
ראש הממשלה מייעץ למלך בנוגע להענקת אותות כבוד (למעט כיבודים שהם מתנה אישית של המלך).
ראש הממשלה הוא יושב ראש ועדת הקבינט לביטחון לאומי של ניו זילנד.
תפקידים וסמכויות > סגן ראש הממשלה

במהלך חמישים השנים האחרונות, נוצר תפקידו של סגן ראש הממשלה. בדרך כלל מחזיק סגן ראש הממשלה את אחד מהתיקים הבכירים בממשלה ובהיעדרו של ראש הממשלה או כשנבצר ממנו למלא את תפקידו, הוא מכהן כראש הממשלה בפועל. בדרך כלל סגן ראש הממשלה הוא חבר אותה מפלגה שראש הממשלה עומד בראשה, אך כלל זה אינו מחייב. בממשלות קואליציוניות, נהוג להציע למנהיג המפלגה השנייה בגודלה בקואליציה, את התפקיד.
זכויות

ראש הממשלה מקבל סיוע מ"משרד ראש הממשלה והקבינט" (Department of the Prime Minister and Cabinet). ראש הממשלה מתגורר במעונו הרשמי (Premier House) ברחוב טינאקורי בוולינגטון. עם בחירתו לתפקיד מוצמד לשמו של ראש הממשלה התואר The Right Honourable לכל ימי חיו. משכורתו של ראש הממשלה ותשלומי הגמלאות שלו נקבעים על ידי גוף שהוסמך לכך בחוק.
ראש הממשלה מאובטח בידי שירות ההגנה הדיפלומטי של משטרת ניו זילנד.
היסטוריה

בהנחה שהנרי סואל הוא ראש הממשלה הראשון של ניו זילנד, 38 גברים ונשים כיהנו בתפקיד זה מאז תחילתו. כמה מהאישים שכיהנו בתפקיד עשו זאת במספר תקופות כהונה בלתי רצופות, כשאת השיא למספר הפעמים שבו כיהן אותו אדם בתפקיד ראש הממשלה, חולקים ויליאם פוקס והארי אטקינסון, שכל אחד מהם כיהן בתפקיד ארבע פעמים. ראש הממשלה שכיהן בתקופת הכהונה הארוכה ביותר הוא ריצ'רד סדון, שכיהן בתפקיד 13 שנים. ראש הממשלה הראשון, הנרי סואל, כיהן בתקופת הכהונה הקצרה ביותר, 13 ימים (למעשה תקופת כהונתו השלישית של אטקינסון ארכה שבעה ימים בלבד, אך בסך הכול כיהן אטקינסון יותר מסואל). הצעיר מבין כל האישים שכיהנו בתפקיד היה אדוארד סטפורד, שבעת שהחל לכהן בתפקיד, ב-1856, הוא היה בן 37. המבוגר ביותר מבין ראשי הממשלה היה וולטר נאש, שכאשר נבחר לתפקיד ב-1957, הוא היה בן 75.
ניו זילנד היא אחת הארצות היחידות בעולם שבראש הרשות המבצעת שלה כיהנו שתי נשים והיא אחת משתי הארצות היחידות בעולם (השנייה היא סרי לנקה) שבה כיהנו שתי נשים בתפקיד ראש הממשלה זו אחר זו. האישה הראשונה בתפקיד הייתה ג'ני שיפלי, שנבחרה לתפקיד ב-1997 והשנייה הייתה הלן קלארק, שהחליפה אותה ב-1999.
היסטוריה > מושבה

עם הפיכתה למושבה ב-1841 נשלטה ניו זילנד ישירות על ידי מושל, שמונה על ידי משרד המושבות. ממשל עצמי החל להיות בניו זילנד ב-1853, לאחר חקיקתו של חוק חוקת ניו זילנד על ידי הפרלמנט הבריטי ב-1852 ולאחר שהפרלמנט של ניו זילנד התכנס לראשונה ב-24 במאי 1854.
נסיבות יצירתו של תפקיד ראש ממשלת ניו זילנד שנויות במחלוקת. השימוש במילים "ראש הממשלה" (prime minister), כמונח המתאר את נושא תפקיד זה, החל בפרלמנט הראשון והתייחס לג'יימס פיצג'רלד ולתומאס פורסיית'. לשניים לא היו תארים רשמיים. אך בכל אופן בשלב זה לא היה לניו זילנד עדיין שלטון עצמי ולפיכך, לא ניתן להגדיר אותם כראשי ממשלה במובן המקובל של המילה.
האדם הראשון שמונה באופן רשמי לתפקיד זה היה הנרי סואל, שהרכיב ממשלה עם תחילת כהונתו של הפרלמנט השני. למרות תפקידו הרשמי, תארו המעשי היה "מזכיר קולוניאלי" תפקיד שניתן להשוות אותו לתפקיד שר הפנים. ליורשו בתפקיד, ויליאם פוקס, ניתן גם תואר רשמי, אך לא היה זה תואר המזכיר הקולוניאלי. רק בימיו של ראש הממשלה השישי, פרדריק ולד, החל להיות מוזכר תפקיד מנהיגותי ממשי, Premier. יורשו של ולד, אדוארד סטפורד, שינה לזמן קצר את הגדרת התפקיד ל"השר הראשון" (First Minister), אך זה שונה חזרה על ידי פוקס כאשר זה נבחר מחדש לתפקיד. מנקודת זמן זו והלאה, היה התואר Premier המונח המקובל. לקראת סוף המאה ה-19 החל המונח ראש הממשלה (Prime Minister) לעלות כאלטרנטיבה מקובלת למונח Premier והראשון שהשתמש כמעט אך ורק בתואר זה היה ריצ'רד סדון. יורשו של סדון, ויליאם האל-ג'ונס, נבחר באופן רשמי כראש הממשלה. מאז זהו המונח היחיד בשימוש.
בתחילה פעלו ראשי הממשלה כיועצים למושל. מצב זה החל להשתנות במהלך כהונתו של אדוארד סטפורד. סטפורד היה נפגש עם שריו וקיבל החלטות מחוץ למסגרת הרשמית של "המועצה המנהלת של ניו זילנד" (Executive Council of New Zealand), וכך יצר את הקבינט (Cabinet of New Zealand). סטפורד גם התעמת עם המושל בנוגע לשליטה בענייניהם של המאורים, ובסופו של דבר הוכנס נושא זה לתחום אחריותו של ראש הממשלה. ההרחבה הבאה בסמכויותיו של ראש הממשלה התרחשה במהלך כהונתו של ג'ון באלנס שכיהן בראשית שנות התשעים של המאה ה-19, אז קיבל ראש הממשלה את היכולת להגביל את אורכם של המינויים למועצה המחוקקת (הבית העליון).
היסטוריה > דומיניון וממלכה

ב-1907 העביר הפרלמנט הצהרה שהכריזה על ניו זילנד כעל "הדומיניון של ניו זילנד" (Dominion of New Zealand). מהלך זה הוביל להגדרתו מחדש של תפקיד המושל כמושל הכללי, ולצמצום סמכויותיו. כתוצאה מכך, הורחבו סמכויותיו של ראש הממשלה פעם נוספת.
ב-1967 מינתה המלכה אליזבת, על פי הצעתו של קית' הוליאוק את סר ארתור פוריט לתפקיד המושל הכללי הראשון שהיה יליד ניו זילנד.
עד לכהונתה של הלן קלארק, היה מקובל שחברים בכירים ברשות המחוקקת, ברשות המבצעת וברשות השופטת, כולל ראש הממשלה, ימונו כחברים במועצה המלכותית, ובתוקף מינוי זה הם זכו לתואר Right Honourable. נוהג זה לא המשיך מאז, במקביל לביטול הענקתם של תוארי האבירות בניו זילנד, החל משנת 2000. ג'ון קי מהמפלגה הלאומית, שנבחר כראש הממשלה ב-2008, דאג להחזרתם של התארים הללו אך יותר לא בוצעו מינויים למועצה המלכותית. לפיכך קיבל קי רק את התואר The Honourable. ב-3 באוגוסט 2010 העניקה המלכה אליזבת לראש הממשלה, למושל הכללי, ליושב ראש הפרלמנט ולנשיא בית המשפט העליון את התואר Right Honourable עם מינויים. החלטה זו לא נוגעת לכאלו שכיהנו בעבר בתפקידים אלו.
הערות שוליים

↑  "THE RIGHT HONOURABLE". Department of the Prime Minister and Cabinet. Retrieved 13 October 2012.
↑  "Titles of Dames, Knights to be restored – Key", The New Zealand Herald, 8 March 2009.
↑  "New rules for use of the Right Honourable". Buckingham Palace. 3 August 2010.
ה-Beehive ("הכוורת"), מקום מושב הממשלה בוולינגטון
בית הפרמייר, מעון ראש ממשלת ניו זילנד
רבי אבא בר כהנא

| --- | --- |
 מקום פעילות:  ארץ ישראל
 תקופת הפעילות:  הדור הרביעי לאמוראי ארץ ישראל. תקופת האמוראים
 השתייכות:  בית מדרשו של רב חייא בר אשי
 רבותיו:  רבי חלבו
 תלמידיו:  רבי ברכיה הכהן
 בני דורו:  רבי לוי, רבי זעירא
 
רבי אבא בר כהנא היה אמורא ארץ ישראלי בדור השלישי, דרשן ובעל מאמרי אגדה רבים.
הוא שהה זמן מה בבבל בבית מדרשו של רב חייא בר אשי, ורבים סוברים שהוא אף נולד שם, ואולי היה בנו של רב כהנא. כך או כך, עיקר פעולתו הייתה בארץ ישראל, וחבריו היו רבי לוי ורבי זירא.
מאמריו

בתלמוד ירושלמי מופיע כי רבי אבא בר כהנא שיבח את חברו רבי לוי על דרשותיו באגדה, ואילו במדרש רבה לפעמים הוא מתנגד בחריפות לתוכן דרשתו. הרבה רבי ברכיה הכהן למסור מאמרי אגדה בשמו, וככל הנראה היה תלמידו.
אין אומרים בפני המת (הספד) אלא דברי תורה
אדם שיש בו יראת שמים שקול ככל העולם
"מדהבה" מלכות שהיא אומרת מדד והבא
"כך היא דרכם של צדיקים, אומרים מעט ועושים הרבה".
לקריאה נוספת

מרדכי מרגליות (עורך), "ר' אבא בר כהנא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 5
הערות שוליים

↑  תלמוד ירושלמי, מסכת הוריות,  פרק ג'
↑  בראשית רבה, פרשה מ"ז, פסקה ט'
↑  דברים רבה, פרשה א', פסקה י"א
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |
| --- | --- |
בקרת זהויות :  NLI: 987007522430405171  VIAF: 311794346   WorldCat (עם VIAF): 311794346
רבי אבא בר זבינא

| --- | --- |
 תקופת הפעילות:  דור רביעי לאמוראי ארץ ישראל
 רבותיו:  רבי זירא
 בני דורו:  רבי יונה
 
רבי אבא בר זבינא (נקרא גם אבא בר זמינא או זימונא; נולד ד'ס"ה, 305 בערך) היה אמורא בדור הרביעי, היה תלמידו של רב זירא והעביר מימרות רבות בשמו.
מסופר שלפרנסתו עסק כחייט ברומי בביתו של גוי אשר תחת איום במוות ניסה לפתותו לאכול מאכלות אסורות. לאחר שסירב אמר לו הגוי כי אם היה אוכל היה הורג אותו, כי אם הוא יהודי הוא צריך להיות יהודי עד הסוף. (בלשון התלמוד "או יהודיי יהודיי, או ארמאי ארמאי")
במדרש תנחומא מסופר סיפור נוסף על חייט יהודי בעיר רומא שקנה דג יקר מאוד לשבת, וייתכן כי סיפור זה הוא גם על רבי אבא בר זבינא.
אמרותיו

המימרא המפורסמת ביותר שנקשרת בשמו היא המימרא "אם ראשונים כבני מלאכים אנו כבני אדם ואם ראשונים כבני אדם אנו כחמורים", שמובאת בשמו בתלמוד ירושלמי, מסכת דמאי,  פרק ג', הלכה ג' בשם רבו רבי זירא. לפי גרסת התוספות במדרש, רבי אבא אמר מימרא זו בשם האמורא הגדול אליעזר זעירא, וכן כתב בספר היוחסין.
לקריאה נוספת

מרדכי מרגליות (עורך), "ר' אבא בר זמינא", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 4
רבי אבא (השלישי)

| --- | --- |
 מקום פעילות:  ארץ ישראל
 תקופת הפעילות:  דור שישי אמוראים
 בני דורו:  רב אשי
 
רבי אבא השלישי היה אמורא ארץ ישראלי בדור השישי, שירד לבבל בתקופת רב אשי, וכנראה לקח חלק בסידור התלמוד הבבלי.
על תולדותיו של אמורא זה כתב הרב אהרן הימן בתולדות תנאים ואמוראים: "זה רבי אבא נשכח כמת מלב מכל כותבי דברי הימים", וחשבו שהופעותיו בבבלי יחד עם רב אשי הם טעות סופר. אולם בתשובות הגאונים נמנה רבי אבא, בן דורו של רב אשי, בין אחרוני האמוראים בארץ ישראל, ומכך מוכח שהוא אינו רבי אבא בן הדור השלישי.
בתקופתו נחתם כבר התלמוד הירושלמי וחרבו ישיבות ארץ ישראל. מסיבה זו לא הוזכר בירושלמי, וכפי הנראה זו גם סיבת ירידתו לבבל.
בכמה מקומות הביא בפני רב אשי את תורת ארץ ישראל: "במערבא אמרינן הכי" - במערב, ארץ ישראל המערבית לבבל, אנחנו אומרים כך. כמו כן, שכיחה בפיו ההנגדה בין "אנן" ל"אתון" - "אנחנו" (בני ארץ ישראל) לומדים דין זה ממקור א', בעוד "אתם" (בני בבל), לומדים אותו ממקור ב'.
ממאמריו

אם יש צורך לעשות מלאכה במוצאי שבת לפני ההבדלה, ניתן להסתפק באופן זמני באמירת המילים "המבדיל בין קודש לחול".
בשם עולא: ידוע שאנשים אינם מתבוננים בדרכים. לכן, אדם שנתקל בחפץ שהונח ברשות הרבים ושברו, פטור מלשלם.
תלמיד חכם זקוק למידה מסוימת של קשיחות. רמז לכך קיים בפסוק ”ארץ אשר אבניה ברזל” (דברים ח ט) - בוניה, שהם תלמידי החכמים, קשים כברזל.
לקריאה נוספת

מרדכי מרגליות (עורך), "ר' אבא (האחרון)", אנציקלופדיה לחכמי התלמוד והגאונים, מהדורת אייזנברג תשס"ז, כרך א, עמ' 1
הערות שוליים

↑  הרכבי, סימן רמח
↑  תלמוד בבלי, מסכת שבת, דף ק"נ, עמוד ב'; תלמוד בבלי, מסכת בבא קמא, דף כ"ז, עמוד ב'.
↑  תלמוד בבלי, מסכת תענית, דף ד', עמוד א'; תלמוד בבלי, מסכת בבא בתרא, דף קמ"ז, עמוד א'; תלמוד בבלי, מסכת בכורות, דף נ"ה, עמוד א'.
↑  תלמוד בבלי, מסכת שבת, דף ק"נ, עמוד ב'.
↑  תלמוד בבלי, מסכת בבא קמא, דף כ"ז, עמוד ב'.
↑  תלמוד בבלי, מסכת תענית, דף ד', עמוד א'.
| אמוראי ארץ ישראל |
| --- | --- | --- |
| הדור הראשון (עד 250) | אבא כהן ברדלא • אבא יודן •  רבי אושעיא • רבי אפס • בר קפרא • רבי בנאה • רבן גמליאל ברבי • רבי הלל • רבי חייא • רבי חנינא בר חמא •  חזקיה • רבי זכאי דכבול • יהודה בן רבי חייא • רבי יהודה נשיאה • רבי יצחק מגדלאה • רבי יוסי בן פטרוס • רבי יוסי בן שאול • רבי יונתן בן אלעזר • רבי ינאי • רבי יהודה בן קנוסא • רבי ירמיה (הראשון) • רבי יהושע בן לוי • רבי יוסי בן זמרה • רב כהנא (הראשון) • לוי בר סיסי • רבי נחוניא דמן חוורן • רבי שמעון בן יהוצדק • רבי שבתי |  |
| הדור השני (עד 280) | אבא דמן יפו • רבי אבא בר אבינא • רבי אבא בר זבדא • רבי אבא בר אחא • רבי אלעזר בן פדת • אילפא • רבי אביתר • רבי אפטוריקי • בר פדא • רבן גמליאל הרביעי • זעירי • רבי חייא בר יוסף • רבי חנינא תורתייא • רבי יוחנן •  רבי יהושע אוניא •  רבי יהודה בר נחמני • רבי יאשיה (אמורא) • רבי יצחק נפחא • רבי יוסי בר חנינא • רבי יעקב בר אידי • רב יוסף בריה דרבי יהושע בן לוי • רב כהנא (השני) • רבי לוי • רבי מנחם • רבי מני בר פטיש • רבי סימון •  ריש לקיש • רבי שמעון בר אבא • רבי שמואל בר נחמני • רבי שמלאי • רבי שמעון בן אליקים • רבי שמעון חסידא • רבי תנחום • רבי תנחום בר חנילאי |  |
| הדור השלישי (עד 310) | רבי אמי • רבי אסי • רבי אבהו • רבי אבין • רבי אבדימי דמן חיפה • רבי אייבו • רבי אבא בר פפא • רב אושעיא • אמי ורדינאה • אבא בר קורייה • רבי אבא דמן עכו • רבי אבא הראשון • רבי אלכסנדרי • אבימי בר פפי • רבי אלעאי • רבי אבא מקרטיגנא • רבי אחא בר חנינא • רבי אבא בר ממל • רבי בנימין בר יפת • רבי חלבו • רבי חמא בר עוקבא • רבי חנינא בן עגיל • רבי חנינא בר פפא • רבי חנינא בן פזי • רב הושעיא • רבי זירא • רבי חייא בר אבא • רבי חנינא בר פפי • רב חנינא • רבי ירמיה (השני) • רבי יהודה נשיאה השני • רבי יוסי דמן יוקרת • רבי יודן בן ישמעאל • רבי יהודה בן פזי • רבי יצחק בר אבא • רבי יצחק • רבי יצחק עטושיא • רבי כרוספדאי • עולא • רבי עוירא • רבי ענני בר ששון • רבי פדת •  רבי פנחס בר חמא • רבי פרידא • רבה בר בר חנה • רבי שילא איש כפר תמרתא • רב שמואל בר יהודה • רב שמואל בר רב יצחק • תחליפא בר מערבא |  |
| הדור הרביעי (עד 340) | רבי אחא • רבי אבא בר זבינא • רבי אבא בר כהנא • רבי אבא בר פפי • רב אויא • אבימי בריה דרבי אבהו • אבימי בר טובי • רבי ברכיה • רבן גמליאל החמישי • אבא אושעיא איש טריא • רבי זריקא • חסא דאשתמוע • רבי חלקיה • רבי חזקיה • רבי ירמיה • רבי יונה • יצחק בן אלישיב • רבי יוסנא • רבי יהודה בר טיטס • רב יהודה בר שילא • רבי יהושע דסכנין • רבי יוסי צידוניא • יעקב איש כפר נבוריא |  |
| הדור החמישי (עד 380) | הלל נשיאה • רב חנניה • רבי יהודה בר שלום • רבי יוסי ברבי בון • רבי יוסי בר זבידא • רבי יונה בוצרייא • רבי יוסטא בר שונם • רבי מנא • רבי מתניא • רבי שמעון בר כרסנא |  |
| הדור השישי (עד 410) | רבי אבא (השלישי) • רבי יהודה נשיאה השלישי • רבי תנחומא • רבי שמואל בן רבי יוסי ברבי בון |  |
| לרשימת אמוראי בבל | לרשימת אמוראי בבל |  |